ming030890/wiki-yue-high-quality huggingface dataset:
黃忠

黃忠（字漢升，—220年）係漢末時期將領，荊州南陽郡（家下河南南陽）人。本來係劉表部下中郎將，長沙太守韓玄部下將領，後來做咗劉備部將，歷任討虜將軍、征西將軍，官至威武後將軍。
220年病逝。260年九月追諡為剛侯。
黃思律

黃思律（Larry Wong，1982年—）係香港作曲人、編曲人同歌曲監製，2006年開始音樂創作。
黃必文

黃必文係香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
黃志祥

黃志祥（Robert Ng Chee Siong，1952年—），福建莆田人，香港建制派（商界親中派）政治人（全國政協香港委員）、地產商，信和置業老細。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特別行政區選舉委員會地產及建造界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
黃思學

黃思學，台灣時代力量政治人物，2022年曾經代表時代力量參與高雄市第三選舉區議員選舉，但未能當選。
黃心美

黃心美（Scarlett Wong，1982年3月28號—），曾用藝名黃幗頤，廣東惠州人，係香港嘅電視節目主持，而家自由身。佢曾經係ViuTV藝員，因為係全台資歷最深嘅女藝員，畀人叫做「ViuTV一姐」。佢細妹黃心穎係無綫電視女藝員。

生平
黃心美喺加拿大卑詩大學畢業，讀書時已經喺溫哥華做過電視台節目主持同參加歌唱比賽。2006年佢回流返香港，簽約東亞唱片做歌手，但無出過碟，重被安排去無綫電視做娛樂主播。2009年，佢過檔now TV，做過好多節目主持，2016年過渡做ViuTV合約藝人，2018年離開。
龍洞

龍眼洞，廣州天河一笪埞方。
龍洞 (臺灣)，臺灣東北角海岸一個觀光景點。
龍洞鎮，喺湖南湘潭湘鄉。
龍泉

龍泉係中國浙江麗水一個縣級市，總面積3059平方公里，人口27萬。
龍津街道

龍津街道係中國廣東省廣州市荔灣區轄下嘅一個街道，喺荔灣區東北部。轄區總面積0.53平方公里，總人口5.3萬人，其中常住人口4.9萬人，流動人口0.4萬人。

參考資料
〈主要單位及各行政街服務機構〉。荔灣區政府網站。喺2008年9月3號搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
鳧洲

鳧洲（粵拼：fu4 zau1），又嗌烏洲（wu1 zau1），係中國廣東廣州嘅島，亦係廣州一無人島，喺南沙區南沙街道東南角嘅鳧洲水道近獅子洋同伶仃洋嘅交界。個島長250m，闊80m，最高海拔都唔夠20m。屬花崗岩地貌。
呢個島因為個樣似隻野鴨或古代鳧而改成噉嘅名。由於佢喺廣州嗰6座無人島入面，屬最神秘嘅島，所以有「冷若冰霜」嘅稱呼。
由於個島屬未開發階段，所以出入呢個島好麻煩。要天晴或少雲天氣，且水面屬漲潮兼冇乜浪情況下先至有得喺呢個島出入。
鳩山一郎

鳩山一郎（日文：鳩山 一郎／はとやま いちろう Hatoyama Ichirō，1883年1月1號—1959年3月7號），係日本昭和時期嘅政治人、立憲政友會眾議員、自由民主黨嘅總裁。佢喺1954年12月10號做第52任內閣總理大臣。
鳩摩羅什

鳩摩羅什（Kumārajīva，344年—413年）係東晉到五胡十六國時期西域龜茲嘅漢傳佛教翻譯家，翻譯作品包括《金剛經》同《妙法蓮華經》。
鳩江區

鳩江區係中國安徽蕪湖一個市轄區，總面積820平方公里，人口57萬。
鳩灣

鳩灣喺中國遼寧，喺遼東半島近尖，對住渤海一個海灣。佢同大港旅順夾住半島尖，旅順向東，鳩灣向西。旅順有鐵路伸入鳩灣。

史
大清北洋艦隊嘅平遠艦同鎮遠艦，甲午戰爭賠咗畀日本。1904年日俄戰爭，平遠艦喺9月18號，砲擊金州灣俄軍要塞之後，喺鳩灣洋面，觸動俄國水雷炸沉。兩個月後，濟遠艦又喺同一地點觸水雷炸沉。
38°47′32″N 121°07′45″E﻿ / ﻿38.79222°N 121.12917°E﻿ / 38.79222; 121.12917
鳥養祐矢

鳥養祐矢（1988年5月11號—）係日本足球員，司職中場，效力山口雷法。
鳩

鳩（正音：「gau1」；避諱者讀：「kau1」）係種雀，種類唔少，常見嘅有斑鳩、山鳩等。

分佈
斑鳩屬主要分佈響非洲，少數種住亞洲南部熱帶。至少有兩個種而家甚至擴展到其他地方。
灰斑鳩本來分佈響歐亞大陸嘅溫帶地區，從歐洲東南部一直到日本，近年來自然去到歐洲其它地區。1960年到咗英國，此後入愛爾蘭。之後引美國，傳遍各州，1999年美國 22 個州有灰斑鳩，而且不斷擴散。
珠頸班鳩本來只住響亞洲南部，之後被引入美國、印度尼西亞北部、澳洲、紐西蘭。

發音
唔少想寫個「㞗」字嘅人，會特意假借或者由於唔知情，用咗同音嘅「鳩」字代替。另一邊廂，因為前者為廣東話粗口，所以有傳媒同文教啲人講個「鳩」字時，會專登發個歪音——「kau1」。
鳩嗚

鳩嗚（粵拼：gau1 wu1）字面意思係解「亂咁嗌」，2014年開始喺香港用來做普通話詞「購物」（漢語拼音：gòuwù）嘅粵語音譯，有嘲諷意味。

典故
2014年8月17號，香港保普選反佔中大聯盟搞8.17反佔中大遊行，有記者訪問參加者遊行目的，參加者用普通話答「購物」，訪問片喺網上廣泛流傳，啲網民將佢寫成「鳩嗚」嘲諷。

發展
2014年9月底爆發雨遮革命，民眾佔領香港幾個地方嘅馬路，到11月底警方到旺角清場，特首梁振英跟住呼籲市民到旺角消費支持商舖，佔領民眾就諗到用「鳩嗚」名義逗留喺旺角嘅行人路週圍行，變相繼續佔領。
鳩山由紀夫

鳩山由紀夫（1947年2月11號—）係日本政治人。東京都出世。史丹福大學工業工程學博士。
鳩山由紀夫喺1986年開始參選眾議院，第一次就當選。去到1993年出走自民黨，同武村正義等人成立新黨先驅，又加入當時嘅聯合政權，歷史性打低自民黨。但係冇幾耐，聯合政權瓦解，新黨先驅就選擇同自民黨合作。1996年，佢同武村正義對係咪繼續同自民黨合作有分歧，最後反對合作嘅鳩山由紀夫嗰邊就退黨，另外同菅直人一班人創立另一個政黨—舊民主黨。
1998年，舊嘅民主黨合併幾個喺新進黨解體之後成立嘅黨仔，成為新民主黨。
2009年3月嗰陣，當時民主黨嘅小澤一郎因為政治獻金醜聞逼住要辭咗黨代表個位，之後鳩山由紀夫就接任，迎戰8月嘅眾議院選舉，面對本來社會就要求改變嘅聲浪，民主黨成功打低自民黨，呢次重係第一次有單獨一個政黨超越自民黨嘅席數。
之後佢喺2009年9月16號開始做第93任首相。但因為美軍普天間基地問題喺2010年6月2號朝早辭職。2012年重宣佈退出政壇。
2013年3月21號，佢喺香港被委任為凱富能源集團有限公司榮譽主席同高級顧問。間公司重搵到喬治布殊個細佬做副主席。
2013年7月，鳩山因為之前講過釣魚台有主權爭議，民主黨頂佢唔順，認為佢違反黨同政府政策，宣佈踢佢出黨。

家族
同好多日本政治人一樣，鳩山由紀夫都係個世襲嘅政治人，家族入面好多人從政：
太爺鳩山和夫（前眾議院議長）
阿爺鳩山一郎（前日本首相）
叔公鳩山秀夫（前眾議院議員）
太公寺田榮（前貴族院議員）
老豆鳩山威一郎（前參議院議員）
細佬鳩山邦夫（前眾議院議員）
侄仔鳩山太郎（前東京都議員）
侄仔鳩山二郎（眾議院議員）
另外，阿公石橋正二郎係日本車胎牌子石橋牌嘅創辦人。

碎料
由於佢對眼比較凸出，加埋講嘢成日估佢唔到，所以佢有個花名叫「宇宙人（外星人）」。
佢老婆鳩山幸形象神化，曾經出過書，講佢同外星人嘅第三類接觸。
黎族

黎族係中國其中一個少數民族，主要住喺海南，人口146萬。
黎明

黎明，SBS，BBS，MH（粵拼：lai4 ming4；英文：Leon Lai；1966年12月11號—）係香港演員兼歌星。1992年方逸華將佢同張學友、劉德華、郭富城封為「四大天王」。
2019年11月，黎明獲頒授銀紫荊星章，佢而家係香港公益金名譽副會長。

生平
黎明祖籍廣東梅縣，北京出世，老竇黎新生係印尼華僑，4歲嗰陣移民香港。15歲去咗英國King's Way Princeton College讀書，18歲返咗嚟香港。1986年參加第五屆新秀歌唱大賽，憑蔡楓華原唱嘅《絕對空虛》得季軍，跟住入咗娛樂圈發展。參加過多部電視劇同電影演出。
1988年，黎明喺一部電視劇《回到唐山》入面主唱主題曲，雖然受歡迎，但喺佢嘅所屬唱片公司華星唱片依然冷落咗佢，1989年黎明喺臺灣中視拍過一齣連續劇《風雲時代》，1990年寶麗金唱片公司簽咗佢，黎明就開始自己嘅歌唱事業。
1991年，黎明喺電視劇《今生無悔（中文：今生無悔 (無綫電視劇)）》度做主角同埋主唱主題曲《人在黎明》，重有插曲《對不起，我愛你》。其中《對不起，我愛你》令佢好快喺樂壇度走紅，風頭一時無兩。1992年更同張學友、劉德華、郭富城被方逸華封為「四大天王」，自此踏上事業嘅高峰。
到1999年黎明宣佈唔再喺香港攞任何同音樂方面有關嘅獎，但依然熱心公益，而家任「公益金董事」、「聯合國兒童基金會大使」，亦都繼續拍戲同唱歌。目前擁有自己建立嘅唱片公司A Music。
另外，喺1990年代去到2005年，黎明曾經為和記電訊旗下唔同嘅品牌同產品拍攝廣告，當中引起唔少關注度，廣告主題曲成為當時大熱歌曲，亦令部分同黎明合作拍呢啲廣告嘅藝人得到廣泛知名度，成為咗香港人其中一個集體回憶。

軼事
黎明亦係娛樂圈「金句王」，例如「唔會空肚吃早餐」、「衞蘭肥過部電單車」、「自信過龍減肥就會減到死咗」 等。

私人生活
2009年8月30號，香港傳媒表示黎明同樂基兒響2008年3月9號拉斯維加斯註冊結婚，2012年10月3號，兩人宣布「分手」。
黎振燁

黎振燁（Jackson Lai，1986年3月8號—），用過藝名黎柏麟、黎栢倫，係香港無綫電視前藝員。佢喺香港出世，2009年讀第23期無綫電視藝員訓練班而入行，演出過唔少電視劇，2012年，離開無綫轉投香港電視網絡拍劇，2014年改行做模特兒，到2016年參選無綫電視香港先生選舉攞到冠軍，再返返無綫電視，再喺2016年演藝進修班做旁聽生。
黎德全

黎德全，香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。之後佢喺李家超無提政綱嘅情況下，有份提名李家超參與2022年香港行政長官選舉。
黎文傑

黎文傑（英文：Cyrus Lai Man Kit，1996年5月7號—）係香港男藝人，2019年第30期無綫電視藝員訓練班學員，畢業後加入無綫電視。
黎明勞

黎明勞（法文：Bruno Le Maire，1969年4月15號—）係法國一位政治人同前外交官，由2017年起做過經濟及財政部部長。佢之前喺2008至2009年做過歐洲事務嘅國務卿，喺2009至2012年做過食物農務漁業部部長。
電視機

電視機係一部可以接收電視台電視節目廣播嘅電器，係家庭電器、電子產品。電視機由一位英國工程師約翰·羅傑·貝爾德喺1926年發明，初時只得黑白影像，1939年發明彩色。以前個Mon叫做熒光幕，而家叫做Plasma[未記出處或冇根據]。
電解

電解（Electrolysis）係用電喺陰極同陽極引發氧化還原反應嘅化學過程。喺陽極一般係被還原，陰極一般係被氧化。
電視廣播城

電視廣播城（英文：TVB City），又叫將軍澳電視廣播城、將軍澳電視城，簡稱電視城，係香港無綫電視（港交所：00511）嘅總部，喺新界將軍澳工業邨駿才街77號，2003年10月12號正式啟用。
電視節目

電視節目係喺電視台播出嘅節目，可以係電視台自己製作、製作公司製作或者買外地電視台節目嘅版權返嚟播。節目類型包括：新聞、劇集、娛樂、體育、教育等。一般嚟講，電視節目製作流程可以分為三個階段：前期製作、拍攝，以及後期製作。

前期製作
前期製作階段嘅主要工作係節目內容嘅構思、製作流程嘅規劃，以及拍攝所需要各項要件嘅準備，以確保構思能夠真正轉換成為真實嘅聲音同影像。
1. 節目內容構思
前期製作階段最初嘅任務就係節目內容嘅構思，小組每個成員諗出最想藉住由節目傳達出點樣嘅訊息，初步嘅構思需要係啲乜。
2. 企劃書撰寫
節目內容有咗初步構思之後，跟住每個小組就要召開企劃會議，撰寫出節目嘅企劃書，將節目嘅構思具體化。定出節目名、節目嘅對象、節目嘅長度、節目嘅宗旨或目標、節目嘅內容大綱、影視節目嘅類型、節目嘅製作方式、預計製作進度、節目嘅參與人員，以及製作嘅預算等。
3. 文字劇本同分鏡劇本嘅編寫
確認咗影視節目企劃書之後，就可將節目嘅內容大綱依照節目嘅類型態發展成詳細嘅文字劇本，撰寫出希望觀眾可以聽到同睇到嘅內容。喺文字劇本完成之後，可以進一步將劇本再轉化成分鏡劇本，安排節目嘅各樣畫面同聲音，並依照場地同鏡頭嘅唔同將內容加以分類。分鏡劇本應該盡量精確詳細，以便令到每個參與人員能夠順利完成事前嘅準備同拍攝工作。
4. 各項拍攝工作嘅準備
喺完成劇本之後，另一項重要嘅工作係根據劇本內容，決定合適嘅演員，並依照劇情需要，去搵或佈置需要嘅場景，準備並設計需要嘅道具同服裝。

拍攝
拍攝階段係節目真正進行拍攝、錄製嘅過程。呢個階段嘅工作包括實際進入拍攝現場，進行各種型態嘅演出同拍攝，並錄製節目需要嘅所有畫面同聲音。喺製作節目嘅時候主要係由導演指揮現場，每項技術人員合作發揮佢哋嘅專業質素，例如美術設計協助佈景同道具嘅設置同調整，燈光師配合劇情架設合適嘅燈光效果，攝影師接按照導演嘅指示盡力捕捉最適當嘅畫面，收音師需要隨時留意每位演員嘅音量以錄製完美嘅現場聲音等等。

後期製作
1. 剪接
拍攝完成之後，已經錄製好所有需要嘅畫面同聲音，但喺呢啲錄製好嘅母帶裏面，除咗所需要嘅片段之外，亦有好多NG嘅畫面同聲音，導演亦可能要求演員喺同一個場景拍攝幾個唔同位置嘅鏡頭，而且錄製片段嘅次序未必同原本規劃嘅順序一樣。因此，呢個階段嘅重要任務就係要剪輯出真正需要嘅畫面同聲音，並將佢哋按照劇本加以排序。
2. 效果
節目嘅內容唔係全部都能夠喺現場拍攝完成，部分節目可能會加入一啲效果嚟強調劇情，例如用慢動作。有時需要加入特效嚟協助劇情嘅表達。另外，剪接之中一段段排序好嘅影片，亦必須喺呢個階段加以銜接。銜接嘅時候除咗單純嘅將片段嘅頭尾相接之外，亦需要依據節目嘅需求加入轉場效果。喺影片剪輯完成之後，最後要為節目加入片頭、片尾同字幕。
3. 聲音編輯
影片嘅內容除咗現場收音之外，若果需要有旁白，或者現場收音效果唔係幾好，亦可以喺呢個階段重新配音嚟彌補呢個缺陷。除此之外，影片亦經常會加入背景音樂或音效嚟輔助劇情氣氛嘅傳達。
電解質

電解質係化合物一類，定義上可以喺熔融狀態或者水溶液下產生自由流動離子而導電嘅，通常指喺溶液導電嘅物質，包括大多數可溶性鹽、酸同鹼。
電視新聞鏡面

電視新聞鏡面，係指新聞播出嘅時候所睇到的所有畫面。
模擬各大衞視新聞節目嘅鏡面結構
模擬互動新聞台嘅鏡面結構
電視電影

電視電影（粵拼：din6 si6 din6 jing2）係一種電影類型，指喺電視度播嘅電影。
龐涓

龐涓（前385年—前342年）係戰國時代魏國將領，出名事跡係逼害同門孫臏。前354年孫臏帶領齊軍打龐涓嘅軍隊，打贏同捉咗龐涓，最後都放返。前342年龐涓嘅軍隊打韓國期間再畀齊軍打殘，最後自殺死。
龐樂

龐樂（粵拼：pong4 lok6；？—？），係劉璋手下趙韙嘅將領。
據《英雄記》，喺三國時代，先係有南陽、三輔嘅數萬流民流入益州，劉璋收呢批人做東州兵。劉璋心慈手軟，啲東州兵騷擾本地百姓，劉璋管唔到佢哋，於是益州人好怨。趙韙平素得民心，於是劉璋委任佢。趙韙見民怨沸騰，諗住謀反，於是先係賄賂荊州啲地方官，又勾結州內大姓，要佢哋一齊起兵攻擊劉璋。結果蜀郡、廣漢、犍爲都響應趙韙啲兵。但佢策劃嘅叛亂畀劉璋鎮壓落去，東州兵驚衰咗無命，掉轉頭幫劉璋，喺江州進攻趙韙。結果趙韙嘅部長龐樂、李異亦都倒戈，反殺趙韙軍隊，斬咗趙韙。

參攷資料
陳壽（著）；裴松之（注）。〈蜀書 — 劉二牧傳：劉璋傳〉. 《《三國志》》。｢英雄記曰：先是，南陽、三輔人流入益州數萬家，收以為兵，名曰東州兵。璋性寬柔，無威略，東州人侵暴舊民，璋不能禁，政令多闕，益州頗怨。趙韙素得人心，璋委任之。韙因民怨謀叛，乃厚賂荊州請和，陰結州中大姓，與俱起兵，還擊璋。蜀郡、廣漢、犍為皆應韙。璋馳入成都城守，東州人畏（威），咸同心並力助璋，皆殊死戰，遂破反者，進攻韙於江州。韙將龐樂、李異反殺韙軍，斬韙。｣
龐淯

龐淯（淯讀玉，粵拼：pong4 juk6；？—？），字子異（zi2 ji6），酒泉表氏人，係東漢末年、三國初年曹操呢派軍閥嘅官員。

生平同事蹟
龐淯阿媽係龐娥親，喺嗰時係有名嘅烈女。
初頭龐淯做涼州從事，擔任職務係破羌長（破羌縣屬涼州金城郡）。當時武威太守張猛造反，殺咗涼州刺史邯鄲商，落令話邊個敢去弔喪邯鄲商，佢就殺邊個。龐淯聽咗之後，放棄官職，日夜趕程，去到邯鄲商被害嘅地方哭喪；然後收埋匕首喺身去搵張猛，諗住見到就殺佢。張猛睇龐淯係義士，落令唔準害佢，於是龐淯忠烈嘅名聲揚咗開去。
之後，酒泉太守徐揖請龐淯做主簿。嗰陣時啲強豪作亂，佢哋慣開隱瞞地頭上戶籍嘅壯丁數，以此漏稅來對抗政權。徐揖猛烈鎮壓郡中嘅黃氏強豪，不過黃家嘅一個成員黃昂因爲喺遞處而逃脫甩，集合咗過千人包圍郡城。龐淯離開咗老婆仔女，趁夜跳出城去外，去張掖、敦煌呢兩個郡求援兵。開頭呢兩個郡懷疑強豪件事，以呢個理由推託唔出兵。龐淯諗住自殺畀佢哋睇，於是感動到佢哋，應承出軍救助，但嗰陣酒泉郡城已經破咗，徐揖亦都被害。龐淯幫徐揖收屍，送返去鄉下，爲佢守三年喪。曹操聽到呢啲事，召佢做掾屬。
曹丕稱帝後，拜龐淯做駙馬都尉，然後升做西海太守，又封爵關內侯。之後召佢返來，拜做中散大夫。唔清楚龐淯幾時過身，過身後佢嘅仔龐曾繼承咗爵位。

參攷資料
陳壽（著）；裴松之（注）。〈卷十八 - 魏書：二李臧文呂許典二龐閻傳 - 龐淯傳〉. 《《[[三國志]]》》。
龐柔

龐柔（粵拼：pong4 jau4；？—？），南安狟道人（而家甘肅武山），係跟從三國中蜀漢嘅人，佢嘅堂細佬係龐德，追隨嘅係曹魏。
原本佢哋堂兄弟追隨舊主馬超，但後來馬超畀曹操打沉咗，於是佢哋兩個跟馬超投靠咗漢中嘅張魯。後來馬超覺得跟唔落張魯，於是又投靠咗劉備，龐柔就跟住馬超去咗蜀漢集團，反而佢嘅堂細佬龐德留咗喺漢中，後來曹操打敗張魯，龐德就轉跟咗曹操。
樊城之戰時，龐德同關羽作戰，當時魏軍諸將唔信得過龐德，因爲龐德嘅堂兄龐柔就喺敵方佔據嘅漢中度，驚龐德會反骨。於是龐德話到明佢誓死追隨曹魏。後來樊城之戰龐德輸咗，畀關羽俘獲，關羽亦都以佢堂兄龐柔喺蜀漢度爲由，要佢投降，但龐德反而鬧關羽，於是畀關羽殺咗。

參攷資料
陳壽（著）；裴松之（注）。〈魏書：二李臧文呂許典二龐閻傳 — 龐德傳〉. 《《三國志》》。｢樊下諸將以德兄在漢中，頗疑之。〈魏略曰：德從兄名柔，時在蜀。〉……為羽所得，立而不跪。羽謂曰：『卿兄在漢中，我欲以卿為將，不早降何為？』｣
龐氏

龐係唐人姓氏，喺《百家姓》裏頭排第120位。

名人
龐統：東漢末年名士
龐可榮、龐朝輝兩仔爺：香港醫學界名人
龐寶林、龐愛蘭兄妹：香港金融界、醫護界名人
龐鼎元：香港鋼鐵大王
呢篇龐氏係同姓氏有關嘅楔位文章，重未寫完嘅。麻煩你幫手充實佢。
龐比度

龐比度（法文：Georges Jean Raymond Pompidou，1911年7月5號—1974年4月2號）係法國政治人物，做過法國總統（任期1969年至1974年，喺任內過身）。

政途
龐比度1958年加入戴高樂內閣。1962年4月16號做法國總理，1968年7月10號辭職。1969年6月15號，龐比度攞到58.22%嘅選票當選做法國總統。喺任内嘅1974年4月2號，因為卡勒氏病（Kahler's disease）過身。
龐氏騙局

龐氏騙局係投資騙案最出名嘅案例之一，由一個叫龐氏嘅意大利人1919年喺美國搞，呃人話三個月有四成回報，查實只係將新加入嘅投資派返畀舊投資者，最後一年後爆煲。
龐波慕斯區

龐波慕斯區（粵音：pong4 bo1 mou6 si1 keoi1）係毛厘士嘅一個區，喺國土北部，首府特里歐蕾。
馬鞍山西沙路花園

馬鞍山西沙路花園，香港公園之一，遊樂場之一，喺馬鞍山西沙路到大埔海之間，夾喺頌安邨同福安花園之間，英文叫Ma On Shan Sai Sha Road Garden。行政上歸沙田區。設施有寵物共享公園，以及狗糞收集箱。公園全日開放。歸康樂及文化事務署管。
海一邊為馬鞍山海濱長廊，西沙路一邊，又同鞍源街花園相鄰。
馬鞍山站

馬鞍山站 (香港)：港鐵馬鞍山綫嘅車站。
馬鞍山站 (寧蕪鐵路)：寧蕪鐵路嘅車站。
馬安山站：深圳地鐵11號綫嘅車站，前稱馬鞍山站。
近似名
馬鞍山公園站：廣州地鐵9號綫嘅車站。
馬鞍山路

馬鞍山路（Ma On Shan Road）係香港新界馬鞍山一條路，南接大水坑大老山公路，北到馬鞍山市中心西沙路，中段分支出馬鞍山繞道兜過馬鞍山市中心去烏溪沙。
維基同享有多媒體嘅嘢：Ma On Shan Road
馬鞍山海濱長廊

馬鞍山海濱長廊，香港公園之一，遊樂場之一，喺馬鞍山寧泰路，英文叫Ma On Shan Promenade。行政上歸沙田區。設施有公園。以及洗手間、傷殘人士洗手間、健體站。公園全日開放。
公園南起錦泰苑。
馬鞍山游泳池

馬鞍山游泳池（英文：Ma On Shan Swimming Pool），係香港新界沙田區嘅一個公眾游泳池，喺馬鞍山鞍駿街33號，由康樂及文化事務署管理。
馬鞍山遊樂場

馬鞍山遊樂場（英文：Ma On Shan Recreation Ground）係香港一公園同遊樂場，喺馬鞍山恆康街1號，行政上歸沙田區，歸康樂及文化事務署管。設施有草地球場、硬地球場、網球場、籃球場、門球場、手球場、十一人人造草足球場同七人硬地足球場。
計劃初期稱為馬鞍山運動場－第二期。2002年10月展開建造工程，耗資約莫1億零520萬緡，2004年10月11號開放啟用。毗連馬鞍山運動場，佔地4.1公頃。
香港學界體育聯會沙田及西貢區中學分會經常喺處舉辦學界比賽。
馬鞍山母嬰健康院

馬鞍山母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺馬鞍山西沙路，馬鞍山健康中心入便，英文叫Ma On Shan Maternal and Child Health Centre。行政上歸沙田區。開禮拜一到五，禮拜六開每月第二同第四個，公眾假期唔開。歸衞生署管。
馬鞍山綫

馬鞍山綫（粵拼：maa5 on1 saan1 sin3；兩鐵合併之前叫馬鞍山鐵路，簡稱馬鐵，曾經俾人叫錯做「九廣馬鐵」、「馬鐵綫」）係香港鐵路有限公司以前嘅一條鐵路綫，而家係屯馬綫一部分。從沙田區嘅大圍開始，途經位於城門河以東嘅乙明邨同博康邨等等嘅公共屋邨、威爾斯親王醫院、沙田第一城、石門工業區，最後進入馬鞍山新市鎮，以烏溪沙為終點站。呢條線全長11.4公里，全程行車時間16分鐘。沿線共有9個車站，當中大圍站同東鐵綫交匯，係馬鞍山綫唯一嘅轉車站。馬鞍山綫大部分路段以高架橋嘅方式興建，只有中間一小部分起係喺大老山公路中央分隔帶嘅地面起。初期嘅馬鞍山綫列車有4卡，因為沙中綫而改用8卡車，喺港鐵路線圖以啡色代表。
為咗配合沙田至中環綫（第一期）大圍至啟德段啟用，2020年2月14號開始馬鞍山綫延伸至顯徑、鑽石山及啟德站，並改名做「屯馬綫一期」。

歷史
馬鞍山鐵路係1993年發表嘅《香港鐵路發展研究》倡議，連接大圍、城門河東岸地區到馬鞍山市中心嘅鐵路線。當時建議馬鞍山鐵路之後可以駁落東九龍綫（今沙中綫九龍段）。而馬鞍山鐵路喺1994年發表嘅《鐵路發展策略》入面市被列為其中一個優先起嘅項目，同埋被定位做九廣東鐵嘅支線，所以直接交畀九鐵公司興建同埋營運。
馬鞍山鐵路喺2001年2月12號開始起，2004年12月21號通車。2007年12月2號兩鐵合併，馬鞍山鐵路交畀香港鐵路有限公司營運，改名做馬鞍山綫。
耗資大概100億港元起嘅馬鞍山鐵路，曾經畀人叫做「街坊鐵路」，因為呢條綫只係喺沙田區入面行走，沿綫半公里範圍內有好多個公共屋邨同埋私人屋苑，夾埋有幾十萬居民。通車初期列車由4卡車組成，因為沙中綫而改用8卡車，星期一至六每3至8分鐘開出一班，星期日及公眾假期每5至8分鐘開出一班。
隨住沙中綫發展，2020年2月14號馬鞍山綫由大圍延至啟德，並改名為屯馬綫一期。2021年6月27號屯馬綫一期延長至紅磡站同西鐵綫貫通，全綫叫做屯馬綫。
雅羅士華夫·卡錢斯基

佢係波蘭已故前總統歷赫·卡錢斯基嘅孖生兄弟。歷赫·卡錢斯基喺2010年斯摩棱斯克空難當中罹難之後，雅羅士華夫·卡錢斯基喺之後嘅總統大選當中同當時嘅代總統哥莫羅夫斯基競逐總統職位，最後喺第二輪投票當中以46.99%嘅得票率落選。
雅羅斯拉夫爾

雅羅斯拉夫爾（俄文：Яросла́вль），係俄羅斯雅羅斯拉夫爾州首府，人口59萬。
雅羅斯拉夫爾州

雅羅斯拉夫爾州係俄羅斯西部嘅一個州，屬中央聯邦管區，首府雅羅斯拉夫爾。
震寰路

震寰路（Tsun Wen Road）係香港新界屯門區中部嘅路，由鳴琴路同興貴街交界，去到杯渡路同天后路交界，全長2.4公里。
震撼靈魂

《震撼靈魂》（馬來話：Getaran Jiwa）係馬來西亞已故巨星比·南利創作同演唱歌曲，發行於1960年。呢首歌紅遍國內之外，美國歌手羅伯曾改編此歌，歌曲名為《Whispers in the Wind》。臺灣歌手王力宏都曾喺2023年馬來西亞演唱會中選唱呢首歌。
需求預測

需求預測（demand forecasting）係經濟學上嘅一種技術，指估計一件貨品服務條需求曲線嘅過程。
需要

需要（need）係指對一個人嘅生存同健康嚟講必要嘅嘢，需要得唔到滿足會引致死亡同健康嚴重受損等嘅極嚴重負面後果。正常人會需要嘅嘢包括咗嘢食、乾淨嘅食水同埋瓦遮頭呀噉。
震旦方向

震旦方向係指山脈，由東北到西南。震旦係中國古稱，而中國大部份山都係東北向西南走，所以有咁嘅叫法。
震央距

震央距（粵拼：zan3 joeng1 keoi5，英文：epicentral distance），廣東珠三角又嗌震中距（zan3 zung1 keoi5），係喺地面受地震影響嘅任一點到震央嘅距離。佢分有地方震、近震、及遠震三種。其中：
地方震：震央距＜100km。
近震：100km≤震央距＜1000km。
遠震：震央距≥1000km。
震旦大學

震旦大學係中國上海舊時一間大學，1903年由法國嘅耶穌會創校，1952年畀中華人民共和國政府衾檔。
黃村站

黃村站 (廣州地鐵)：廣州地鐵4號綫嘅車站，規劃嗌過奧林匹克中心站同奧體中心站。
黃村站 (北京)：京滬鐵路同京九鐵路嘅車站
黃村街道

黃村街道係中國廣東省廣州市天河區轄下嘅一個街道，2001年10月30號設立。轄區總面積6.17平方公里，下轄6個社區，總人口4.82萬人，其中常住人口1.98萬人。
黃有權

黃有權，香港親中派商人，香港飛翱集團主席。

早年經歷
佢喺1997年創辦飛翱集團。

政治立場
佢係香港親中派人士，提倡中港融合，又提議長三角建香港產業園。
佢曾經形容香港反送中運動令人痛心，話香港被糟蹋得亂七八糟，亦支持北京未經諮詢或香港人同意，強行訂立嘅《港版國安法》同埋大幅度削弱直選議席嘅所謂『完善選舉制度』，話咁樣令香港能夠重新出發。

選舉經歷
喺2021年9月，佢成為香港特别行政區選舉委員會委員(內地港人團體代表)。
喺北京未經諮詢或香港人同意，大幅度削減立法會直選議席之後嘅2021年香港立法會選舉，由於提名門檻大幅度提高，冇晒民主派候選人，選民投票意欲低迷，但佢就公開鼓勵人投票，又建議喺內地設立投票站，另外佢亦提名咗林泳施。

私人生活
佢曾經喺訪問嘅時候形容自己係工作狂，好多時候都係來往中國內地同台灣，留喺香港嘅時間只有4成。
黃村路

黃村路（粵拼：wong4 cyun1 lou6）係中國廣東廣州包括咗東西、南北同冇方向、以及條環形嘅道路，喺天河區東圃。西邊到東圃大馬路同中山大道中嘅交界；東邊到黃村大道；南邊到中山大道中；北邊到廣園快速路附近。

敘述
馬路分開咗東、南、西、北、北環、冇方向六條。
西：全長430m，闊23米，雙向4車道。
東：全長396m，闊13米，雙向2車道。
冇：全長410m，闊20米，雙向4車道。
北：全長640m，闊12米，雙向2車道。
南：全長870m，闊9米，2車道，但凈限行人、電動單車同非機動車出入。
北環：全長741m，闊7米，1～2車道，但北段凈限行人、電動單車同非機動車出入。

黃村路嘅六條道路，起點到終點
黃村西路：從東圃大馬路同中山大道中嘅交界開始，一直到大觀南路同黃村路嘅交界（東環高速公路橋底）。
黃村路：從大觀南路同黃村路嘅交界（東環高速公路橋底）開始，一直到黃村南路同黃村北環路嘅交界。
黃村南路：從黃村路同黃村北環路嘅交界開始，一直到黃村大道。
黃村東路：從黃村北環路同珠村北環路嘅交界開始，一直到中山大道中。
黃村北環路：從黃村北路開始，一直到珠村北環路同黃村東路嘅交界。
黃村北路：從圃興路開始，一直到黃村北環路。
馬里文

馬里文（марий йылме），係俄羅斯馬里埃爾同週邊地區嘅語文，大約2500萬人用緊。
馬金鵬

馬金鵬 （1913年6月2號—2001年10月24號），字名志程，經名伊斯梅爾，係北京大學阿拉伯语語者，中國伊斯蘭教學者同翻譯。佢喺1913年6月2號喺濟南市山東省出世。古蘭經嘅翻譯係古蘭經譯注。佢喺2001年10月24號死咗，終年88歲。
馬里烏波爾

馬里烏波爾（烏克蘭文：Маріу́поль；俄文：Мариу́поль）係烏克蘭頓涅茨克州第二大城。2014年，頓涅茨克州嘅親俄羅斯勢力宣稱成立頓涅茨克人民共和國，原首府頓涅茨克落入佢哋控制，呢座城做過頓涅茨克州臨時首府。
馮樹發

馮樹發係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
馮永業

馮永業（Wilson Fung Wing-yip）係香港生產力促進局前行政總裁，由2006年12月開始做，而家係香港機場管理局企業發展執行總監。佢喺1985年加入香港政府，做咗公務員20年。 馮永業響香港中文大學（中大）畢業，讀政治與行政系，參加過中大辯論隊。近嚟響促進局搞咗個創意香港辦公室。
馮海銳

馮海銳（Yoyo Fung，1988年6月16號—）係香港女演員兼模特兒，2016年因為數碼通（Smartone）電視廣告「三心兩意篇」嘅演出而開始畀人留意，2017年喺電影《私人會所》第一次做女主角。

簡歷
馮海銳喺香港浸會大學電影學院影視表演系畢業，跟住做演員同模特兒，拍過一啲廣告、電影同電視劇。2021年佢同演員柯煒林、郭爾君、周祉君、陳海寧合組YouTube Channel「拾陸比玖」上網拍片。
馮權開

馮權開係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
馮沁苑

馮沁苑（1997年8月28號—），網名「買辣椒也用券」，係中國大陸女歌手，甜孩樂隊、黑蕉樂隊嘅主唱，同時亦係北京師範大學-香港浸會大學聯合國際學院嘅學生。因改編翻唱日本歌《吃醋》（ヤキモチ）嘅中文版《起風了》而受到關注。

早年生活
馮沁苑喺浙江省舟山市出世，小學喺讀沈家門小學到讀，中學先後就讀過定海二中、舟山中學。佢自細已經好鍾意唱歌，喺高中嗰陣做過班級文娛委員，亦做過學生主持人。其間，佢讀高一嗰陣參加過「舟山中學校園十佳歌手比賽」，憑住《想你的夜》攞到第二名。

演藝事業
2016年初，喺北京師範大學-香港浸會大學聯合國際學院讀緊大一嘅馮沁苑應承節目組嘅邀請，參加《中國新歌聲第一季》海選。喺試唱嗰陣，佢第一次接觸專業嘅音樂培訓。之後，佢順利通過海選，並上台參加咗盲選環節。但因過度緊張而搞到發揮得唔好，冇導師為佢衝落嚟；節目播出嗰陣，佢嘅演唱片段都被刪減。
2017年2月2號，馮沁苑喺網易雲音樂出咗個人單曲《起風了》。
2018年8月尾，馮沁苑帶住佢喺大學期間組嘅黑蕉樂隊同埋喺《中國新歌聲》舞台度識嘅好朋友裘德，去舟山朱家尖參加「東海音樂節」，並唱咗成名曲《起風了》。12月3號，佢發表個人單曲《起風了》嘅新版。該版本係佢攞到版權方授權之後，受版權方邀請，去日本錄音室完成錄製，並且配有歌嘅MV。
2019年5月9號，佢跟住甜孩樂隊喺UIC校園內舉辦畢業專場演出。
鷄西

鷄西（粵音：gai1 sai1；普通話拼音：Jixi）喺中國黑龍江，家下係地級市，叫鷄西市。
鷲尾伶菜

鷲尾伶菜 ，係日本嘅一個配音員，出名嘅配音作品有金田一少年事件簿R。

配音作品一覽
呢個表唔完整，歡迎加料。
鷦鷯

鷦鷯係鷦鷯科鷦鷯屬嘅一種雀，亦係中國常見嘅雀，身形細，只係約莫10厘米長。
鷲尾真知子

鷲尾真知子 ，係日本嘅一個配音員，出名嘅配音作品有福星小子。

配音作品一覽
呢個表唔完整，歡迎加料。
鷄膥巷

鷄膥巷（粵拼：gai1 ceon1 hong2）係中國廣東廣州一內街，喺番禺區沙灣街道嘅沙灣古鎮入面嘅東南邊，清水井景區（近大巷涌路）附近。
個名最先喺大清尾改。嗰時沙灣村居發展到轄下一居、三坊、十三里，夾埋33條大街同284條巷仔。沙灣鎮好多農家將屋企嘅鷄蛋賣出嚟攢錢，不過嗰時唔方便出街而未直接到墟市做交易，淨拎到墟市隔籬较少人出入條巷仔擺攤。後嚟先至越嚟越多人入嚟賣雞蛋而改成噉嘅名。
鷓鴣山

鷓鴣山，香港一山，喺白石窩、壁屋、打鼓嶺、大埔仔、將軍澳村同魷魚灣村之間，英文Razor Hill，亦寫Che Kwu Shan。山高海拔四百三十二，行政上歸西貢區。佢南脊伸到鴨仔山，西脊伸向尖風山同葵坳山。鷓鴣山腰，北面、西面畀清水灣道圍住。
鷓鴣山，同西南面大上托，兩山之間成大谷地，由井欄樹、大牛湖一直伸到將軍澳村，有條大山坑，上有小夏威夷徑。
鷓鴣山東面，有大埔仔，同牛尾海之間，有香港科技大學。而東北向有竹角，北向到白沙灣海邊，有南圍。

天梯
鷓鴣山嘅天梯
鷓鴣山都有晨運客，佢哋自行開山徑之梯。
鷓鴣麻

鷓鴣麻（學名：Kleinhovia hospita）係錦葵科鷓鴣麻屬唯一品種嘅植物，原產東南亞地區。
鷦鷯科

鷦鷯科（學名：Troglodytidae）係鳥綱雀形目一個科，下有19個屬。
鷗

鷗，即係鷗科（學名：Laridae），係鴴形目下面一個科嘅雀類動物，當中最出名係海鷗。
黃貫其

黃貫其（K.K. Wong，1966年5月28號—）係香港結他手同結他教師，黃貫中嘅細佬，係Anodize（亞龍大）結他手，亦同葉世榮合作過，幫佢作過歌。
黃貴泉

黃貴泉係香港親中派政治人物兼保險界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會保險界委員。
黃輝成

黃輝成係香港生意人同保安界別人士，而家係雄獅培訓中心董事總經理，亦有擔任一啲社會義務工作，比較廣為人知嘅係佢喺2017年5月成立咗社區應急輔助隊，擔任總監。

2006年懷疑收受賄款
喺2006年，當時係威智警衛有限公司董事兼股東嘅黃輝成，因為向瑞安建業一名保安主任行賄長達5年，涉及金額去到300萬，結果被判監8個月，經上訴後獲判無罪。。

政治參與
佢政治立場係親中派。喺香港反送中運動期間，有啲網民喺網上揭露向示威者施暴嘅保安人員嘅個人資料，而黃輝成就曾經聯同親中派立法會議員梁美芬開記招，要求刑事懲處呢啲網民，又形容運動嘅參加者係「攬炒暴徒」。另外，佢亦曾經代表保安及護衛服務業職工協會（工聯會屬會）參加2020年嘅勞顧會選舉。
黃連

黃連（粵拼：wong4 lin4；學名：Coptis chinensis）；中國內地嘅部分中醫處方嗰邊成日嗌佢係川連（cyun1 lin4）；佢係毛莨科黃連屬嘅一種長年生嘅草本植物，原產地喺中國，而家喺中國嘅西邊、中間同東邊嘅山區入面就可以搵到佢。呢樖嘢重係其中一隻味道超苦嘅中藥。

名
由於佢嘅根莖比較多，好似啲連珠噉，加上去嘅色比較黃，所以「黃連」嘅名就係噉嚟。

所謂「川連」
喺中國內地嘅中醫處方嗰度，有啲地區之所以寫佢係「川連」，係因為四川嗰邊嘅黃連產量可以去到中國內地80%嘅黃連總產量先至搞出噉嘅名。

生長環境
呢樖嘢一般生喺高山林嘅陰暗又潮濕嘅地區。

形態
黃連嘅根同莖又長又多分支，而且佢嘅根嗰度生做好多黃色嘅鬚根，佢嘅根莖比較多到好似啲連珠噉。佢嘅葉又幼又長，3嚿細葉整成複葉。而花嘅方面，春天嗰時先至開白色嘅花仔，一般生喺花莖嘅上邊，但係花公同花乸都唔喺同一樖嘢度。而且佢一開花嗰時就開3——8個，組成好似把遮噉。

所謂「味道超苦嘅中藥」
黃連隻味勁苦到出嗮名，主要係佢嘅莖嗰度有黃連素嘅生物堿響度。有人試過將一份黃連素加入250000倍嘅水落去都重試到埐苦味出嚟。

藥用價值
黃連一般係用根同莖嚟做藥，有清熱祛濕同去熱氣解毒嘅功效。重可以解失眠同心煩呢啲功效。

歇後語
廣東地區有句歇後語係「啞口食黃連」（香港嗰邊嗌「啞仔食黃連」），佢嘅謎底係「有苦自己知」。
黃賢樟

黃賢樟係香港親中派政治人物兼中醫界人士。

經歷
佢曾經做過廣州中醫藥大學第一臨床醫學院副院長，第一附屬醫院副院長，副教授，主任中醫師，《新中醫》雜誌編委，廣東省醫療事故技術鑒定專家等等。
依家係香港浸會大學中醫藥學院高級講師，陳漢賢伉儷現代中醫治療研究中心主任，仲係香港中醫藥管理委員會註冊中醫師，廣州中醫藥大學客座教授，香港中文大學中醫學院客座副教授。

選舉經歷
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會中醫界委員。
另外喺2021年香港立法會選舉入面，佢提名咗謝偉俊。
黃赫男

黃赫男，香港親中派人士，中國建設銀行香港第一副總裁。

早年經歷
佢喺遼寧出世，曾經留學英國。
黃輝祥

黃輝祥（印尼文：Michael Bambang Hartono，又叫做Oei Gwie Siong，1939年10月2號—）係印尼唐人有錢人。佢喺中爪哇古突市出世。
黃住喺古突市。2018年，78歲嘅佢代表印尼參加亞運會，係印尼代表團入邊至老嘅佢出戰橋牌「超級混合團體」（supermixed team）項目，贏到銅牌。
黃迺元

黃迺元，香港政治人物，香港職工會聯盟末代主席。

經歷
黃迺元出身中產家庭，曾經喺香港藝術學院選修藝術文學士，後嚟去咗社福機構做組織幹事、主力服務露宿者。佢為咗實測自己整畀露宿者用嘅生活用品，喺油麻地體驗咗一個月露宿者生活，其間俾人誤會係失業人士而被介紹做清潔工，而佢又想認識下呢一行，於是就入咗行，後來再成為管工。

職工盟成員時期
黃迺元喺2019年加入職工盟，2021年因為主席吳敏兒被羈押而署任主席。
《港版國安法》實施之後，職工盟等非建制派組織成為親中派媒體同香港警察國安處監察攻擊嘅對象，成員受人身安全威脅。有親中派話職工盟有聯繫嘅國際工會聯合會係「披跨國工會外衣的政治組織」，指控職工盟係「外國代理人」；又指職工盟支援罷工同支援新工會成立。最終職工盟喺2021年9月啟動解散程序，10月解散，黃迺元成為最後一任職工盟主席。
黃迺元喺啟動解散程序嘅記者會上，形容職工盟行到呢一步象徵獨立自主工運受挫。佢同時反駁職工盟係「外國代理人」嘅指控，話隸屬中國政府系統嘅中華全國總工會一樣有參與國際工會聯合會嘅活動，就算係同美國婦聯嘅團結中心之間嘅活動都冇涉及政治。至於被指支援罷工同支援新工會成立，佢話呢啲本來就係《基本法》畀嘅權利，對被指控無法理解。質問身為「非建制工會」係唔係就係原罪。
後來黃迺元坦言自己作為主席嘅表現，比唔上李卓人同吳敏兒兩位先後被政治檢控嘅前主席。佢又話自職工盟解散後，搞工會難咗好多，又難搵地方開記招；自己亦患上創傷後壓力症。。

職工盟解散後
職工盟解散後，佢繼續做清潔服務業職工會會長，繼續為工人服務。例如佢喺2022年2月商台一個節目入面，爭取將肺炎納入職業病，噉啲清潔工染病或者係要檢疫，薪酬都會有保障。
黃造時

黃造時（英文：Marylinn Wong Cho-si，1961年9月9號—），1979年喺香港出道，佢係1980至1990年代影視香港女演員，其後移民英國倫敦。丈夫為前香港政府署理民政事務局局長同埋副局長陳積志，1998年息影退出娛樂圈。
1560年代

1560年代係指1560年去到1569年之間嗰十年。
10000000000000000

10000000000000000係9999,9999,9999,9999同1,0000,0000,0000,0001之間嘅自然數，用指數記數法係1×10¹⁶。

另寫
佢係大數，中文寫法萬萬萬萬或一萬萬萬萬，又或用黃帝之法來寫，上數係兆，中數係京，下數係百載。
10000000

10000000係9999999同10000001之間嘅自然數，亦即係10嘅7次方，唐字寫做千萬。

唐字
唐字可以寫成千萬，記數又寫一千萬；防簒改及睇錯寫法係壹仟萬。另外，用黃帝法下數記法，10000000係一京。
1000000000

1000000000係999999999同1000000001之間嘅自然數，亦即係10嘅9次方，唐字寫做十億。

唐字
唐字可以寫成十億，用萬進法就叫十萬萬，用黃帝法下數記法係一秭。
100000000

100000000係9999,9999同1,0000,0001之間嘅自然數。用指數記數法記係1×10⁸。

另寫
佢屬於大數，中文寫法萬萬或者一萬萬，或者用黃帝之法來寫，上數中數係億，下數係垓。
10004號小行星

10004號小行星，係太陽系小行星帶嘅一粒小行星。
10005號小行星

10005號小行星，係太陽系小行星帶嘅一粒小行星。
179年

179年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：光和二年
朝鮮半島
高句麗：新大王十五年、故國川王元年
新羅：阿達羅王二十六年
百濟：肖古王十四年
檀紀：2512年
日本
成務天皇四十九年
皇紀：839年
佛曆：722年
猶太曆：3939年～3940年
17直播

17直播，原名17-你的生活點滴，簡稱17，係一款社交流動應用程式，主要功能係可以用智能電話直播畀其他人睇，重可以分到廣告費，喺Android同iOS都用得。呢隻程式由台灣藝人黃立成投資3,000萬新台幣研發，喺2015年7月推出，因為吸引到好多藝人去用，所以喺三個月內已經有220萬個用戶，同埋曾經喺台灣、香港、星馬、印尼同美國等攞過免費下載第一。不過因為有啲用戶濫用直播功能，直播色情內容，引起社會關注，隻程式喺8月底由Google Play落架，到9月底亦由App Store落架，經過整頓之後重新上架，逐漸發展成好多台灣同香港網民用嘅直播平台。
1800年代

1800年代係指1800年去到1809年之間嗰十年。
17世紀

17世紀係指1601年至1700年呢段時期。17世紀係殖民主義發展嘅一個世紀。
伏爾泰話17世紀係「路易十四嘅世紀」。科學史上，懷特海話係「天才嘅世紀」。

重要事件、發展同埋成就
科學技術
戰爭同埋政治
歐洲大規模宗教戰爭止於三十年戰爭（1618年—1648年）
荷蘭躋身世界強國之列。
天災人禍
文化娛樂
喺歐洲文化史嚟講，17世紀嘅歐洲文化同藝術已經開始從文藝復興時期邁進巴洛克時期
社會同埋經濟
Kru 族由利比里亞移入科特迪瓦
英國農業革命
荷蘭人建立咗一套完整嘅市場同銀行制度，以及全世界第一間股票交易所。
疾病同埋醫學
環境同埋自然資源
宗教同埋哲學
1933年嘅臺灣

1933年嘅臺灣係介紹臺灣喺1933年嗰陣發生過啲乜事。
1934年FIFA世界盃

第2屆FIFA世界盃足球賽（英文：1934 FIFA World Cup）係1934年喺意大利度辦嘅世界盃足球賽。呢屆世界盃最後由意大利隊攞咗冠軍。
1932年嘅瑞典

1932年嘅瑞典係介紹瑞典喺1932年嗰陣發生過啲乜事。
1934年嘅臺灣

1934年嘅臺灣係介紹臺灣喺1934年嗰陣發生過啲乜事。
1932年夏季奧林匹克運動會

1932年夏季奧林匹克運動會係第10屆現代奧林匹克運動會，1932年7月30號到8月14號喺美國洛杉磯搞。
1934年

1934年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國二十三年
滿洲國：大同三年（至當年2月28號）、康德元年（當年3月1號開始）
越南（農曆）
保大八年十一月十六~保大九年十一月廿五
日本
皇紀：2594年
昭和九年
佛曆：2476年~2477年
回曆：1352年9月15號~1353年9月24號
猶太曆：5694年4月14號~5695年4月25號

大件事
FM92.6-94.4香港電台第一台啟播。
1月15號：印度比哈爾邦同尼泊爾發生8.4級地震，超過3萬人死。
2月6號：法國巴黎暴亂。
2月16號：奧地利第一共和國政府擊敗奧地利社會民主黨組織嘅準軍事部隊，為期5日嘅奧地利內戰結束，衝突做成最少幾百人死。
2月19號：中華民國國民政府軍事委員會委員長蔣介石喺南昌行營發表演說，發起「新生活運動」。
3月17號：奧地利、匈牙利同意大利簽《羅馬議定書》。
5月14號：香港西環煤氣鼓爆炸，42死46傷。
5月28號：加拿大安大略Callander嘅凱蘭達生咗現代醫學史第一宗生存嘅五胞胎en:Dionne Quintuplets。
6月9號：迪士尼動畫角色唐老鴨面世。
8月5號：美國火車創最高車速記錄。
10月9號：南斯拉夫國王亞歷山大同法國外長路易巴爾杜響馬賽股票交易所門外俾刺客槍殺。群眾包圍槍手，將佢打死。
10月10號：中共領導嘅紅軍開始長征，中共中央機關亦放棄中華蘇維埃共和國首都瑞金跟住轉移
12月1號：蘇聯共產黨中央政治局委員謝爾蓋基洛夫喺列寧格勒遇刺死咗，呢件事促成咗史太林發動「大清洗運動」。

文學
《非攻》：作家魯迅嘅短篇小說。
1934年嘅瑞典

1934年嘅瑞典係介紹瑞典喺1934年嗰陣發生過啲乜事。
1932年嘅臺灣

1932年嘅臺灣係介紹臺灣喺1932年嗰陣發生過啲乜事。
1933年嘅瑞典

1933年嘅瑞典係介紹瑞典喺1933年嗰陣發生過啲乜事。
102

102係101同103之間嘅自然數。

科學
102係錒系元素鍩嘅原子序數。
101斑點狗

《101斑點狗》係一推出嘅真人同動畫戲結合長片，重拍寶貝歷險記，由Stephen Herek執導，1996年11月27號發佈。續集《102斑點狗》由迪士尼喺2000年推出。
10200號小行星

10200號小行星，係太陽系小行星帶嘅一粒小行星，圍繞住太陽運轉。
101斑點狗續集：倫敦大冒險

《101斑點狗續集：倫敦大冒險》（英文：101 Dalmatians II: Patch's London Adventure）係一部由和路迪士尼喺2003年製作及發行動畫戲電影，2003年1月21號首映。佢係1961年套電影《寶貝歷險記》嘅續集。
套片配音人有馬丁·薛特（Martin Short）、傑森·亞歷山大（Jason Alexander）以及巴瑞·波斯偉克（Barry Bostwick）等人。佢發行之後，得咗好多DVDX獎項，有最佳動畫電影、最佳導演、最佳編輯以及最佳電影音樂等。迪士尼喺2008年9月16號，再發行呢部片。 套片嘅DVD分別由中錄德加拉同埋博偉喺中國大陸同台灣發行。
1980年嘅南韓

1980年嘅南韓係介紹南韓喺1980年嗰陣發生過啲乜事。

大件事
5月15號：光州民主化運動正式開始。
5月27號：光州民主化運動畀政府鎮壓成功，有大概四千幾人死。爾次運動畀人認為係南韓民主化嘅重要里程碑。
8月27號：全斗煥成功當選韓國總統。

響呢年死嘅人
5月15號 至 5月27號：光州民主化運動畀政府鎮壓成功，有大概四千幾人死。
1980年

1980年係閏年，元旦係禮拜二。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國六十九年
朝鮮半島
北朝鮮：主體六十九年
日本
昭和五十五年
皇紀：2640年
佛曆：2522年~2523年
回曆：1400年2月12號~1401年2月23號
猶太曆：5740年4月12號~5741年4月24號
UNIX時間：315532800 - 347155199
修正儒略日（MJD）：44239 - 44604

2月
2月12號：香港地下鐵路修正早期系統（觀塘至中環）全線通車。
2月14號到2月23號：1980年冬季奧林匹克運動會喺美國普萊西德湖搞。

4月
4月18號：非洲羅得西亞獨立，改名津巴布韋。

5月
5月15號到5月17號：為咗要當時嘅南韓軍隊阿頭全斗煥落台，光州民主化運動開始，但係最後畀鎮壓，重幾十年嚟都唔講真話畀全世界人知。

6月
6月22號：第12屆日本參議院議員通常選舉同第36屆日本眾議院議員總選舉。
7月19號到8月3號：1980年夏季奧林匹克運動會喺蘇聯莫斯科搞，受多國杯葛。

文學
《1973年的彈珠玩具》（1973年のピンボール）：日本小說家村上春樹嘅長篇小說。
1980年冬季奧林匹克運動會

1980年冬季奧林匹克運動會係第13屆冬季奧林匹克運動會，1980年2月14號到2月23號喺美國普萊西德湖搞。
呢屆冬季奧運會，係中華人民共和國重返國際奧委會之後，頭一次參加嘅冬季奧運會。
1980年嘅瑞典

1980年嘅瑞典係介紹瑞典喺1980年嗰陣發生過啲乜事。
1980年亞足協亞洲盃

1980年亞足協亞洲盃，係第7屆嘅亞足協亞洲盃，喺1980年9月15號到9月30號喺科威特搞，最後由科威特足球代表隊攞冠軍。
1980年嘅星架坡

1980年嘅星架坡係介紹星架坡喺1980年嗰陣發生過啲乜事。
1980年嘅臺灣

1980年嘅臺灣係介紹臺灣喺1980年嗰陣發生過啲乜事。
1980年代

1980年代，又叫二十世紀八十年代，係指1980年去到1989年之間嗰十年。而呢個時期係工商業發達嘅年代。1980年代經濟保守主義興起，係社會同文化自由主義嘅時期。

大件事
1981年：馬哈迪成為馬來西亞首相。
1984年：中國同英國喺北京簽署咗有關香港前途嘅《中英聯合聲明》。
1989年：六四天安門事件，解放軍武力清天安門廣場（天安門聲稱冇傷亡，但木樨地有較大傷亡）。民同軍都好多死傷（大概300人死，2000人傷）。
2024年夏季奧林匹克運動會

2024年夏季奧林匹克運動會係第33屆現代夏季奧林匹克運動會，舉行日期係2024年7月26號到8月11號。
呢屆奧運會有206個代表團（包括204個國家同埋地區代表團、難民代表團），共10,714人參加，不過俄羅斯、白俄羅斯因為支持俄羅斯入侵烏克蘭，違反奧林匹克休戰協議，唔可以用國家隊名義參加，但國際奧委會為咗畀符合資格嘅俄羅斯籍運動員同埋白俄羅斯籍運動員能夠以個人身份參加比賽，特別設立咗個人中立運動員代表團。另一方面，對於畀被國際社會指控喺加沙地帶實行種族滅絕行動嘅以色列，巴黎市長Anne Hidalgo（法文：Anne Hidalgo）話：「同奧運會同殘奧會有關嘅以色列制裁係唔可能嘅。」；而國際奧林匹克委員會就警告阿拉伯同支持巴勒斯坦國嘅選手如果拒絕同以色列運動員競爭，佢哋將會被禁止參賽，結果阿拉伯世界列強亦只能乖乖就範。

申辦過程
喺2017年9月13號，國際奧林匹克委員會响秘魯利馬舉行嘅第131次國際奧委會全體代表大會入便，確認由法國巴黎主辦呢屆夏季奧運會（另外帆船運動就响馬賽舉辦，而滑浪比賽就喺大溪地搞），2018年1月18號，法國國家奧林匹克和體育委員會請嚟東尼·伊斯坦古特擔任巴黎奧組委主席。

賽事焦點
霹靂舞係呢屆夏季奧運會期間限定項目，結果由加拿大選手金菲力、日本選手湯淺亞實順利奪冠。
2024年7月27號，香港女子西洋劍手江旻憓响女子重劍個人賽响決賽以13：12打贏法國選手奧莉蓮‧馬路比頓，成為九七回歸後嘅第二位奧運冠軍。
2024年7月29號，香港男子西洋劍手張家朗响男子花劍個人賽响決賽以15：14打贏意大利選手菲利普·馬池，成為香港史上第一位連續兩屆奧運冠軍。
2024年8月9號，西班牙足球代表隊响男子足球決賽踢足120分鐘，以5：3打贏有主場之利嘅法國足球代表隊，繼1992年巴塞羅拿奧運會之後，相隔32年後再次贏得奧運足球金牌。
中國國家隊（中文：2024年夏季奥林匹克运动会中国代表团）包攬跳水項目（法文：Plongeon aux Jeux olympiques d'été de 2024）全部八面金牌，係史上頭一次，一共攞到八金兩銀一銅。
中國國家隊（中文：2024年夏季奥林匹克运动会中国代表团）包攬乒乓波項目（法文：Tennis de table aux Jeux olympiques d'été de 2024）全部五面金牌，一共攞到五金一銀。
本屆奧運會嘅馬拉松項目開放畀公眾參與，係成個現代奧運會史上，首次有比賽項目開放畀公眾參與，體現咗呢屆奧運會嘅口號：「奧運更開放」。

比賽結果
响206個參賽國同埋地區入便，一共有91個國家同地區登上獎牌榜（唔計由俄羅斯、白俄羅斯選手組成嘅個人中立運動員代表團），係歷嚟第二多；另外，美國（英文：United States at the 2024 Summer Olympics）同中國代表團（中文：2024年夏季奥林匹克运动会中国代表团）同樣攞到40面奧運金牌，亦係成個現代奧運會史上，第三次有多過一個代表團贏得同樣最多數目嘅金牌（對上兩次係1948年聖莫里茨冬季奧運會嘅挪威、瑞典，同埋2018年平昌冬季奧運會嘅挪威、德國）。
美國隊以40金44銀42銅，總共126面獎牌，坐擁獎牌榜首位；中國隊以40金27銀24銅，總共91面獎牌排第二；日本隊以20金12銀13銅、總共45面獎牌排第三；澳洲隊以18金19銀16銅、總共53面獎牌排第四；東道主法國隊攞到16金26銀22銅、總共64面獎牌排第五。以總獎牌計，美國以126面獎牌排第一，中國以91面獎牌排第二，英國以65面獎牌排第三，法國以64面獎牌排第四，澳洲以53面獎牌排第五。中華台北隊（中文：2024年夏季奧林匹克運動會中華台北代表團）以2金5銅，總共7面獎牌排第35；香港隊以2金2銅、總共4面獎牌，同菲律賓隊（英文：Philippines at the 2024 Summer Olympics）並列37位。
2024年日本聯賽盃

2024年日本聯賽盃係第32屆日本聯賽盃。